2017.november 30.

Sárvár Város Önkormányzata

Sajtóközlemény

**Cseperedő Bölcsőde fejlesztése Sárváron**

**Sárvár Város a „Foglalkoztatás és életminőség javítása családbarát, munkába állást segítő intézmény fejlesztése a Sárvári Cseperedő Bölcsőde felújítása révén” című TOP-1.4.1-15-VS1-2016-00001 pályázati kódszámú Európai Uniós pályázat keretében felújítja a Sárvári Cseperedő Bölcsődét.**

A bölcsőde a családban nevelkedő 3 éven aluli gyermekek napközbeni ellátását, szakszerű gondozását és nevelését biztosítja. Az önkormányzat fejlesztési elképzelései között hosszú évek óta kiemelt helyen szerepel az 1984. évben épült bölcsőde épületének alapvető, átfogó felújítása, korszerűsítése. Az önkormányzat önerőből, saját forrásból nem tudta vállalnia a felújítás költségeit, a beruházással érintett intézmény/szolgáltatás tekintetében az elmúlt 15 évben nem történt infrastrukturális beruházás.

Az önkormányzat célja a fejlesztéssel, hogy a gyermekek napközbeni ellátását olyan infrastruktúrával rendelkező intézmény biztosítsa, melyet az ellátást igénylők egyre növekvő számban vesznek igénybe, így a felújítás hozzájárul a gyermekes szülők foglalkoztatási lehetőségének növekedéséhez, életminőség javulásához.

A tervezett felújítás révén az épület megújul, a felújítás érinti az épület homlokzatát, tetőzetét, nyílászáróit, gépészetét (víz, szennyvíz, fűtés), villamoshálózatát, tehát mindazon épületszerkezetet, melyek megújítása elengedhetetlen ahhoz, hogy az épület korszerű, hatékony módon legyen üzemeltethető. Biztosítja a hatékony infrastruktúra feltételeket a gyermekek napközbeni biztonságos, gyermekbarát ellátásához. A kivitelezés során projektarányos akadálymentesítés is megvalósul. A nevelési munkához közvetlenül kapcsolódó eszközök kerülnek beszerzésre bruttó 2 752 400 Ft értékben.

Támogatási szerződésben megítélt és elnyert támogatás összege: 144 000 000 Ft

A támogatás intenzitása a Projekt elszámolható összköltségének 100 %-a

A projekt megvalósítási időszakának kezdő időpontja: 2017.06.01., a projekt befejezésének határideje 2018.10.31.

A kivitelezés időszaka várhatóan 2017. október- 2018. augusztus

Kivitelező: KG Invest 2008 Kft. (kapcsolattartó: Czobor László, telefon: 70/3411098)

A munkálatok időtartama alatt az esetleges kényelmetlenségekkel járó, de elkerülhetetlen építési forgalom miatt szíves türelmüket, megértésüket kérjük.

További információ [www.sárvár.hu](http://www.sárvár.hu) oldalon található vagy Hangonyi Zoltán projektmenedzsertől 30/9964246 telefonszámon, hangonyi@upcmail.hu e-mail címen kérhető.